21.12.2022
RO
Jurnalul Oficial al Uniunii Europene
L 327/5
(24)
În ceea ce privește ajutoarele ad-hoc care fac obiectul prezentului regulament acordate unui beneficiar care este o întreprindere mare, statul membru ar trebui, în plus față de condițiile referitoare la efectul stimulativ aplicabile IMM-urilor, să se asigure și că beneficiarul a analizat, într-un document intern, viabilitatea proiectului sau a activității care beneficiază de ajutor în cazul acordării, respectiv al neacordării ajutorului.
Statul membru ar trebui să verifice dacă respectivul document intern confirmă o creștere substanțială a domeniului de aplicare al proiectului sau al activității, o creștere substanțială a sumei totale cheltuite de beneficiar pentru proiectul sau activitatea care beneficiază de ajutor sau o creștere substanțială a ritmului de finalizare a proiectului sau a activității în cauză.
Efectul stimulativ ar trebui să poată fi stabilit, de asemenea, pe baza faptului că, în absența ajutorului, proiectul de investiții sau activitatea nu s-ar fi realizat ca atare în regiunea rurală în cauză.
(25)
Schemele de ajutoare automate sub formă de avantaje fiscale ar trebui să facă în continuare obiectul unei condiții specifice privind efectul stimulativ, având în vedere faptul că ajutoarele care rezultă din astfel de scheme de ajutoare se acordă automat.
Condiția specifică se referă la faptul că respectivele scheme de ajutoare ar trebui să fi fost adoptate înainte de demararea activității sau a lucrărilor de execuție a proiectului/a activității care beneficiază de ajutor.
Această condiție nu ar trebui însă să se aplice în cazul versiunilor ulterioare ale schemelor fiscale, cu condiția ca activitatea să fi făcut deja obiectul schemelor fiscale anterioare sub formă de avantaje fiscale.
Pentru evaluarea efectului stimulativ al versiunilor ulterioare ale schemelor de ajutoare, momentul esențial este acela al includerii pentru prima dată a măsurii fiscale în schema inițială.
(26)
În ceea ce privește zonele Natura 2000 (9) pentru agricultură, scopul este acela de a asigura performanța și eficiența de mediu a întreprinderilor care își desfășoară activitatea în sectorul agricol.
Ajutoarele pe hectar ar trebui să respecte legislația Uniunii și legislația națională a statelor membre în cauză privind protecția mediului, îndeplinirea obiectivelor în materie de agromediu și climă, inclusiv stadiul de conservare a biodiversității speciilor și a habitatelor, precum și sporirea valorii de utilitate publică a zonelor Natura 2000.
(27)
În ceea ce privește ajutoarele pentru consolidarea terenurilor, ajutoarele vizând acțiuni de informare pentru punerea informațiilor la dispoziția unui număr nedeterminat de beneficiari din sectoarele agricole și forestiere, măsurile de promovare sub formă de publicații menite să sensibilizeze publicul larg cu privire la produsele agricole, ajutoarele destinate reparării daunelor provocate de un fenomen meteorologic nefavorabil care poate fi asimilat unui dezastru natural și de alte fenomene meteorologice nefavorabile, ajutoarele pentru compensarea costurilor aferente prevenirii, controlului și eradicării bolilor animalelor și organismelor dăunătoare plantelor și pentru compensarea pierderilor cauzate de respectivele boli ale animalelor sau organisme dăunătoare plantelor, ajutoarele pentru acoperirea costurilor aferente eliminării și distrugerii animalelor moarte, ajutoarele destinate reparării daunelor provocate de animalele protejate, ajutoarele destinate compensării dezavantajelor legate de zonele Natura 2000, ajutoarele pentru cercetare, dezvoltare și inovare, ajutoarele destinate reparării daunelor provocate de dezastre naturale și ajutoarele pentru investiții care vizează conservarea patrimoniului cultural și natural din cadrul exploatațiilor agricole și din păduri, ajutoarele pentru repararea daunelor provocate pădurilor, ajutoarele destinate fermierilor care participă la sisteme de calitate pentru bumbac și produse alimentare și ajutoarele destinate întreprinderilor care participă sau beneficiază de proiecte CLLD și proiecte ale grupurilor operaționale EIP, cerința de existență a unui efect stimulativ nu ar trebui să se aplice sau ar trebui considerată îndeplinită dacă sunt îndeplinite condițiile specifice prevăzute în prezentul regulament pentru categoriile respective de ajutoare.
(28)
Pentru a garanta faptul că ajutoarele sunt proporționale și limitate la valoarea necesară, valorile maxime ale ajutoarelor ar trebui, pe cât posibil, să fie exprimate ca intensități ale ajutorului în raport cu un set de costuri eligibile.
În cazul în care intensitatea maximă a ajutorului nu poate fi stabilită deoarece costurile eligibile nu pot fi identificate sau pentru a pune la dispoziție instrumente mai simple pentru sume mici, ar trebui stabilite valori maxime ale ajutoarelor definite în termeni nominali pentru a garanta proporționalitatea ajutorului.
Intensitatea ajutoarelor și valorile maxime ale ajutoarelor ar trebui stabilite la un nivel care să reducă la minimum denaturarea concurenței în sectorul care beneficiază de ajutor, îndeplinind totodată în mod corespunzător obiectivul de a facilita dezvoltarea activităților economice ale beneficiarilor din sectorul agricol, din zonele rurale sau din sectorul forestier.
Pentru a se asigura coerența cu intervențiile în materie de dezvoltare rurală finanțate de Uniune, plafoanele ar trebui armonizate cu cele prevăzute în Regulamentul (UE) 2021/2115 în măsura în care se respectă principiile referitoare la ajutoarele de stat care derivă din aplicarea articolului 107 alineatul (3) litera (c) din tratat.
(29)
Pentru calcularea intensității ajutoarelor ar trebui să se ia în considerare numai costurile eligibile.
Prezentul regulament nu ar trebui să excepteze ajutoarele care depășesc intensitatea relevantă ca urmare a includerii costurilor neeligibile.
Identificarea costurilor eligibile ar trebui susținută de documente justificative clare, precise
(9) Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (JO L 206, 22.7.1992, p. 7).